दाह संस्कार से लौट रहे ट्रैक्टर से भिड़ा ट्रक, एक की गई जान
एक दर्जन से ज्यादा घायल, तीन की हालत चिंताजनक, पटना रेफर
सिटीरिपोर्टर| बिहटा
मनेरके गंगा नदी स्थित हल्दीछपरा घाट से दाह संस्कार के बाद वापस लौट रहे ट्रैक्टर में सामने से रहे एक अनियंत्रित ट्रक ने टक्कर मार दी। इससे ट्रैक्टर सड़क पर पलट गया। बिहटा एवं मनेर थानाें के बॉर्डर पर माधोपुर-आनंदपुर के बीच में हुई इस दुर्घटना में एक 60वर्षीय व्यक्ति की मौके पर ही मौत हो गई, जबकि एक दर्जन से अधिक लोग जख्मी हो गए। इनमें तीन की हालत चिंताजनक बताई जाती है।
घटना की सूचना पर ग्रामीणों ने जैसे-तैसे ट्रैक्टर में फंसे लोगों को बाहर निकाला, जिसके बाद मनेर एवं बिहटा के निजी अस्पताल में सबको भर्ती करवाया गया। वहीं अन्य घायलों को प्राथमिक उपचार के बाद बेहतर इलाज के लिए पटना रेफर कर दिया है। मतक की पहचान बिहटा डुमरी निवासी राजेश्वर प्रसाद वर्मा के रूप में हुई है, जबकि घायलों में दिलीप कुमार वर्मा, कामेश्वर वर्मा ज्योति कुमार वर्मा, रामनाथ वर्मा सहित अन्य शामिल हंै।
बताया जाता है कि डुमरी निवासी सुनरदेव महतो (95) का शुक्रवार की सुबह निधन हो जाने पर लोग दाह संस्कार के लिए गए थे। दो ट्रैक्टरों पर करीब चार दर्जन लोग सवार होकर मनेर हल्दी छपरा गंगा के घाट पर गए थे। दाह संस्कार से लौटने के दौरान आनंदपुर माधोपुर के समीप विपरीत दिशा से रहे अनियंत्रित ट्रक ने सामने से टक्कर मार दी। गाड़ी सड़क के चाट में पलट गई, जिससे ट्रैक्टर के डाला के नीचे आधा दर्जन से अधिक लोग दब गए। घटना की सूचना पर पहुंची मनेर पुलिस की टीम ने ग्रामीणों की मदद से सभी जख्मी को उठाकर निजी अस्पताल में भर्ती करवाया। इस सूचना पर डुमरी गांव में कोहराम मच गया है। जख्मी के परिजन रोते बिलखते अस्पताल पहुंचे।
bho_Deva hin_Deva bho_Deva hin_Deva hin_Deva hin_Deva